"Kabinete e leboga maAforika Borwa otlhe, baagi le bobegakgang ka ntlha ya seabe sa bona mo letsholong la monongwaga la matsatsi a le 16 a go ema kgatlhanong ka fa tlase ga moono wa: 'Nkakaretse: Mmogo re itswetsa pele Aforika Borwa e e senang tirisodikgoka'.Boikuelo go maAforika Borwa gore ba re 'Nkakaretse' bo ikaelela go netefatsa go leelefala ga selekane se se simolotsweng ka go fetolela kemokgatlhanong ya rona mo pakeng eno go nna dikgato tsa letsatsi le letsatsi go ralala ngwaga gore re kgone go fedisa mathata a tirisodikgoka kgatlhanong le basadi le bana."